Men kan indholdet ikke godt være politisk neutralt?
Jo i princippet, men det kræver, at du selv og alle dine venner er fuldstændig partineutrale.
TV 2 lavede under valget i 2019 et projekt, der viste os, at Facebook i grove træk serverer liberale og konservative nyheder til vælgerne i blå blok, mens vælgere i rød blok i højere grad får venstreorienteret indhold.
Projektet var lille og lavet på vidt forskellige danskeres Facebook-feed, men det siger noget om det, som Vincent Hendricks har valgt at døbe “filterboblen”.